เมื่อมีภาวะไตวาย ทางเลือกในการรักษาสามารถทำได้อย่างไรบ้าง
ปลูกไต ปลูกชีวิต ตอนที่ 1 ปลูกไต ปลูกชีวิต ตอนที่ 1 ศ.นพ.สุทธิพงศ์ วัชรสินธุ ผู้อำนวยการโรงพยาบาลจุฬาลงกรณ์ และคณบดีคณะแพทยศาสตร์ จุฬาลงกรณ์มหาวิทยาลัย แถลงข่าว มอบชีวิตใหม่ให้กับผู้ป่วยโรคไต ว่า รพ.จุฬาฯ ได้จัดตั้งศูนย์ความเป็นเลิศทางการแพทย์ด้านการปลูกถ่ายเป็นที่เรียบร้อยแล้ว ทั้งยังประสบความสำเร็จในการปลูกถ่ายไตข้ามหมู่เลือด ด้วยเทคนิคล้างน้ำเหลืองไม่ทำลายภูมิคุ้มกันทั้งหมดเป็นรายแรกในอาเซียน ภายใต้การสนับสนุนของสถานเอกอัครราชทูตไทย ณ กรุงออสโล ราชอาณาจักรนอร์เวย์ ด้าน ศ.นพ.ยิ่งยศ อวิหิงสานนท์ รองหัวหน้าหน่วยโรคไต ฝ่ายอายุรศาสตร์ รพ.จุฬาลงกรณ์ และผู้ช่วยคณบดี ฝ่ายวิจัย คณะแพทยศาสตร์ จุฬาลงกรณ์มหาวิทยาลัย ได้อธิบายว่า ตามปกติในเลือดและน้ำเหลืองของคนจะมีภูมิคุ้มกันหรือแอนติบอดี้ เมื่อมีการปลูกถ่ายไตภูมิคุ้มกันร่างกายก็จะทำลายไตที่เข้าไปใหม่ ที่ผ่านมาจึงจำเป็นต้องใช้ไตจากผู้บริจาคที่มีหมู่เลือดเข้ากันได้กับผู้รับบริจาค แต่สำหรับการปลูกถ่ายไตข้ามหมู่เลือดจะใช้วิธีการกำจัดแอนติบอดี้ ชนิดที่เป็นตัวป้องกันความแตกต่างของหมู่เลือดออกไปทั้งหมด ซึ่งพบว่ามีเพียงร้อยละ 1 ของภูมิคุ้มกันทั้งหมดของร่างกาย โดยผู้เชี่ยวชาญจากโรงพยาบาลมหาวิทยาลัยออสโล ประเทศนอร์เวย์ ได้ถ่ายทอดเทคโนโลยีการปลูกถ่ายไตข้ามหมู่เลือด ซึ่งสามารถล้างเอาเพียงภูมิคุ้มกันร่างกายที่ต่อต้านการข้ามหมู่เลือดออกมา ทำให้ไม่ต้องทำลายภูมิคุ้มกันทั้งหมด ศ.นพ.ยิ่งยศ กล่าวอีกว่า คนไข้ปลูกถ่ายไตนี้จะต้องเป็นคนไข้ไตวายเรื้อรังที่มีสุขภาพแข็งแรงพอที่จะทนต่อการผ่าตัดใหญ่ได้ โดยทีมแพทย์จะประเมินคนไข้ก่อน รวมทั้งต้องได้รับยากดภูมิระหว่างการฟอกเลือด หากคนไข้มีความพร้อมตามที่แพทย์ประเมินและมีผู้บริจาคไตให้ ก็จะสามารถปลูกถ่ายไตด้วยวิธีนี้ได้ อย่างไรก็ดี ศ.นพ.ยิ่งยศ ชี้แจงอีกว่า ตามกฎหมายของประเทศไทย กรณีที่ผู้บริจาคยังมีชีวิตอยู่จะต้องเป็นญาติโดยสายเลือดเท่านั้น เมื่อมีภาวะไตวาย ทางเลือกในการรักษาสามารถทำได้โดย การฟอกเลือดด้วยเครื่องไตเทียม Hemodialysis การฟอกไตทางช่องท้อง Peritoneal dialysis การปลูกถ่ายไต Kidney transplantation
เมื่อมีภาวะไตวาย ทางเลือกในการรักษาสามารถทำได้โดย


1. การฟอกเลือดด้วยเครื่องไตเทียม (Hemodialysis)

2. การฟอกไตทางช่องท้อง (Peritoneal dialysis)

3. การปลูกถ่ายไต (Kidney transplantation)
12.อายุรศาสตร์ (อายุรศาสตร์) - Internal Medicine